stanford-oval/wikipedia huggingface dataset:
ลูคัส แบล็ค
ประวัติ

ลูคัส แบล็ค ร่วมแสดงอยู่ในภาพยนตร์ดราม่ายุคสงครามของแซม เมนเดส เรื่อง Jarhead ซึ่งแสดงนำโดยเจค จิลเลนฮาล, เจมี่ ฟ็อกซ์ และปีเตอร์ ซาร์สการ์ด และในภาพยนตร์ดราม่าเกี่ยวกับฟุตบอลในปี 2004 ของปีเตอร์ เบิร์ก เรื่อง Friday Night Lights ที่เขาแสดงประกบบทกับบิลลี่ บ๊อบ ธอร์นตัน แบล็คมีความสัมพันธ์ที่ยาวนานกับธอร์นตัน ซึ่งเริ่มต้นจากการรับบทอันยากจะลืมเลือนในภาพยนตร์รางวัลออสการ์ของธอร์นตัน เรื่อง Sling Blade เขายังกลับไปร่วมงานกับธอร์นตันอีกครั้งในภาพยนตร์ของคอร์แม็ค แม็คคาร์ธี่ เรื่อง All the Pretty Horses
แบล็คที่ไม่เคยเรียนทางด้านการแสดงมาก่อนเลย ประเดิมผลงานชิ้นแรกตอนอายุ 11 ปี โดยร่วมแสดงกับเควิน คอสต์เนอร์ ในภาพยนตร์ปี 1994 ของจอห์น แอฟเน็ต เรื่อง The War หลังจากนั้นเขาได้ร่วมแสดงในภาพยนตร์ของร็อบ ไรเนอร์ เรื่อง The Ghosts of Mississippi, ผลงานการกำกับเรื่องแรกของแอนโตนิโอ แบนเดอรัส เรื่อง Crazy in Alabama และภาพยนตร์เวอร์ชันจอเงินของร็อบ โบว์แมน เรื่อง The X Files
แบล็คยังร่วมแสดงกับจู๊ด ลอว์ ในภาพยนตร์ของแอนโธนี่ มิงเกลล่า เรื่อง Cold Mountain และในภาพยนตร์อินดี้ เรื่อง Killer Diller และ Deepwater
ประวัติ > ผลงาน > การแสดงภาพยนตร์

| ปี | ภาพยนตร์ | รับบท | หมายเหตุ |
| --- | --- | --- | --- |
| 1994 | The War | Ebb Lipnicki |  |
| 1996 | Sling Blade | Frank Wheatley |  |
| 1996 | Ghosts of Mississippi | Burt DeLaughter |  |
| 1997 | Flash | Connor |  |
| 1998 | The X-Files | Stevie |  |
| 1999 | Our Friend, Martin | Randy |  |
| 1999 | Crazy in Alabama | Peter Joseph "Peejoe" Bullis |  |
| 2000 | All the Pretty Horses | Jimmy Blevins |  |
| 2003 | Cold Mountain | Oakley |  |
| 2004 | Friday Night Lights | Mike Winchell |  |
| 2005 | Deepwater | Nat Banyon |  |
| 2005 | Jarhead | LCpl. Chris Kruger |  |
| 2006 | Killer Diller | Vernon |  |
| 2006 | เร็ว..แรงทะลุนรก ซิ่งแหกพิกัดโตเกียว | Sean Boswell |  |
| 2009 | Get Low | Buddy Robinson |  |
| 2010 | Legion | Jeep Hanson |  |
| 2011 | Seven Days in Utopia | Luke Chisholm |  |
| 2012 | Promised Land | Paul Geary |  |
| 2013 | 42 | Pee Wee Reese |  |
| 2013 | เร็ว..แรงทะลุนรก 6 | Sean Boswell | Archive |
| 2015 | เร็ว..แรงทะลุนรก 7 | Sean Boswell | Cameo  |
| 2020 | เร็ว..แรงทะลุนรก 9 | Sean Boswell | Pre-production  |
| 2021 | เร็ว..แรงทะลุนรก 10 | Sean Boswell | Rumored  |
ประวัติ > ผลงาน > การแสดงทีวีซีรีส์

| Year | Title | Role | Notes |
| --- | --- | --- | --- |
| 1995–96 | American Gothic  | Caleb Temple | 22 episodes |
| 2000 | The Miracle Worker  | James Keller | Movie |
| 2010 | Tough Trade | Tucker | Unsold Epix pilot |
| 2014, 2016 | NCIS  | Special Agent Christopher Lasalle | Pilot episodes: "Crescent City" Crossover: "Sister City Part 1" |
| 2014– 2019 | NCIS: New Orleans   | Special Agent Christopher Lasalle |  |
รางวัลและการเสนอชื่อเข้าชิง

| Year | Association | Category | Work | Result |
| --- | --- | --- | --- | --- |
| 1996 | Screen Actors Guild | Outstanding Performance by a Cast | Sling Blade | เสนอชื่อเข้าชิง |
| 1997 | Academy of Science Fiction, Fantasy & Horror Films | Best Performance by a Younger Actor[ต้องการอ้างอิง] | Sling Blade | ชนะ |
| 1997 | Young Artist Awards | Best Performance in a Feature Film - Leading Young Actor | Sling Blade | ชนะ |
| 1997 | YoungStar Awards | Best Performance by a Young Actor in a Drama Film | Sling Blade | ชนะ |
| 1997 | YoungStar Awards | Best Performance by a Young Actor in a Drama TV Series | American Gothic | เสนอชื่อเข้าชิง |
| 1998 | Young Artist Awards | Best Performance in a TV Movie/Pilot/Mini-Series – Leading Young Actor | Flash | เสนอชื่อเข้าชิง |
| 2000 | Young Artist Awards | Best Performance in a Feature Film – Leading Young Actor | Crazy in Alabama | เสนอชื่อเข้าชิง |
| 2000 | YoungStar Awards | Best Young Actor/Performance in a Motion Picture Drama | Crazy in Alabama | เสนอชื่อเข้าชิง |
| 2001 | Young Artist Awards | Best Performance in a Feature Film - Supporting Young Actor | All the Pretty Horses | เสนอชื่อเข้าชิง |
| 2006 | Teen Choice Awards | Choice Movie: Male Breakout Star | The Fast and the Furious: Tokyo Drift | เสนอชื่อเข้าชิง |
รายการการคว่ำบาตรกีฬาโอลิมปิก

การคว่ำบาตรในกีฬาโอลิมปิก เป็นการแสดงออกทางการเมืองของคณะกรรมการโอลิมปิกแห่งชาติของประเทศต่าง ๆ เพื่อประท้วงหรือต่อต้านประเทศเจ้าภาพหรือประเทศสมาชิกอื่น ๆ ด้วยการไม่เข้าร่วมการแข่งขันโอลิมปิกในครั้งนั้น ๆ การแข่งขันกีฬาโอลิมปิกถือเป็นกิจกรรมที่มีการแข่งขันหลายกีฬาใหญ่ที่สุด มีการคว่ำบาตรอยู่ทั้งหมด 7 ครั้งของการแข่งขันโอลิมปิกฤดูร้อน การคว่ำบาตรครั้งแรกเกิดขึ้นในการแข่งขันโอลิมปิกฤดูร้อน 1936 และการคว่ำบาตรครั้งล่าสุดเกิดขึ้นในการแข่งขันโอลิมปิกฤดูร้อน 1988 ประเทศโรดีเชียเป็นประเทศเดียวที่ไม่มีสิทธิ์ในการแข่งขันโอลิมปิกฤดูร้อน เกิดเหตุเมื่อการแข่งขันโอลิมปิกฤดูร้อน 1972 คณะกรรมการโอลิมปิกแห่งชาติยกเลิกการให้ประเทศโรดีเชียเข้าร่วม เนื่องจากบางประเทศในกลุ่มแอฟริกันประท้วง
รายการการคว่ำบาตรทั้งหมด

| การแข่งขัน | ปี | ประเทศเจ้าภาพ | เมืองเจ้าภาพ | ประเทศที่คว่ำบาตร> รายชื่อ | ประเทศที่คว่ำบาตร> แผนที่ |
| --- | --- | --- | --- | --- | --- |
| ฤดูร้อน 1936 | 1936 |  ไรช์เยอรมัน | เบอร์ลิน |   สเปน   สหภาพโซเวียต |  |
| ฤดูร้อน 1956 | 1956 |  ออสเตรเลีย | เมลเบิร์น |   อียิปต์   อิรัก   เลบานอน   เนเธอร์แลนด์   กัมพูชา   สเปน   สวิตเซอร์แลนด์   จีน |  |
| ฤดูร้อน 1964 | 1964 |  ญี่ปุ่น | โตเกียว |   เกาหลีเหนือ   อินโดนีเซีย   จีน |  |
| ฤดูร้อน 1976 | 1976 |  แคนาดา | มอนทรีออล |   แอลจีเรีย   เบนิน   พม่า   แคเมอรูน   สาธารณรัฐแอฟริกากลาง   ชาด   สาธารณรัฐคองโก   อียิปต์   เอธิโอเปีย   กาบอง   แกมเบีย   กานา   กายอานา   อิรัก   เคนยา   ลิเบีย   เลโซโท   มาดากัสการ์   มาลาวี   มาลี   โมร็อกโก   ไนเจอร์   ไนจีเรีย   สาธารณรัฐจีน   โซมาเลีย   ศรีลังกา   ซูดาน   เอสวาตินี   แทนซาเนีย   โตโก   ตูนิเซีย   ยูกันดา   อัปเปอร์วอลตา   แซมเบีย |  |
| ฤดูร้อน 1980 | 1980 |  สหภาพโซเวียต | มอสโก |   แอลเบเนีย   แอนทีกาและบาร์บิวดา   อาร์เจนตินา   บาฮามาส   บาห์เรน   บังกลาเทศ   บาร์เบโดส   เบลีซ   เบอร์มิวดา   โบลิเวีย   แคนาดา   หมู่เกาะเคย์แมน   สาธารณรัฐแอฟริกากลาง   ชาด   ชิลี   จีน   อียิปต์   เอลซัลวาดอร์   ฟีจี   กาบอง   แกมเบีย   กานา   เฮติ   ฮอนดูรัส   ฮ่องกง   อินโดนีเซีย   อิหร่าน   อิสราเอล   โกตดิวัวร์   ญี่ปุ่น   เคนยา   เกาหลีใต้   ไลบีเรีย   ลีชเทินชไตน์   มาลาวี   มาเลเซีย   มอริเตเนีย   โมนาโก   มอริเชียส   โมร็อกโก   เนเธอร์แลนด์แอนทิลลีส   ไนเจอร์   นอร์เวย์   ปากีสถาน   ปานามา   ปาปัวนิวกินี   ปารากวัย   ฟิลิปปินส์   กาตาร์   ซาอุดีอาระเบีย   สิงคโปร์   โซมาเลีย   ซูดาน   ซูรินาม   เอสวาตีนี   จีนไทเป   ไทย   โตโก   ตูนิเซีย   ตุรกี   สหรัฐอาหรับเอมิเรตส์   สหรัฐ   อุรุกวัย   หมู่เกาะเวอร์จินของสหรัฐ   เยอรมนีตะวันตก   ซาอีร์ |  |
| ฤดูร้อน 1984 | 1984 |  สหรัฐ | ลอสแอนเจลิส |   สหภาพโซเวียต   บัลแกเรีย   เยอรมนีตะวันออก   มองโกเลีย   เวียดนาม   ลาว   เชโกสโลวาเกีย   อัฟกานิสถาน   ฮังการี   โปแลนด์   คิวบา   เยเมนใต้   เกาหลีเหนือ   เอธิโอเปีย   แองโกลา   แอลเบเนีย   อิหร่าน   บูร์กินาฟาโซ   ลิเบีย |  |
| ฤดูร้อน 1988 | 1988 |  เกาหลีใต้ | โซล |   เอธิโอเปีย   นิการากัว   มาดากัสการ์   คิวบา   แอลเบเนีย   เกาหลีเหนือ   เซเชลส์ |  |
รายการการคว่ำบาตรบางส่วน

| การแข่งขัน | ปี | ประเทศเจ้าภาพ | เมืองเจ้าภาพ | ประเทศที่คว่ำบาตร> รายชื่อ | ประเทศที่คว่ำบาตร> แผนที่ |
| --- | --- | --- | --- | --- | --- |
| ฤดูร้อน 2020 | 2020 |  ญี่ปุ่น | โตเกียว |   เกาหลีเหนือ | th |
| ฤดูหนาว 2022 | 2022 |  จีน | ปักกิ่ง |   ลิทัวเนีย   สหรัฐ   ออสเตรเลีย   สหราชอาณาจักร   แคนาดา   คอซอวอ   เอสโตเนีย   เบลเยียม   เดนมาร์ก   จีนไทเป   อินเดีย |  |
วงศ์ปลากระโทง

| ปลากระโทง ช่วงเวลาที่มีชีวิตอยู่: ครีเทเชียสตอนต้น-ปัจจุบัน |
| --- | --- |

ลักษณะของปลากระโทง

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
อันดับย่อย:: Xiphioidei
วงศ์:: Istiophoridae

สกุล
 Istiompax  Istiophorus  Kajikia  Makaira  Tetrapturus
ชื่อพ้อง
 Histiophoridae
ปลากระโทงร่มอินโด-แปซิฟิก
วงศ์ปลากระโทง, วงศ์ปลากระโทงแทง หรือ วงศ์ปลาปากนก ปลากระดูกแข็งขนาดใหญ่จำพวกหนึ่งอาศัยอยู่ในทะเล อยู่ในอันดับปลากะพง (Perciformes) ใช้ชื่อวงศ์ว่า Istiophoridae
โดยคำว่า Istiophoridae ที่ใช้เป็นชื่อวงศ์นั้น มาจากภาษากรีกคำว่า "Ιστίων" (Istion) หมายถึง "ใบเรือ" รวมกับคำว่า "φέρειν" (pherein) หมายถึง "แบกไว้"
ปลากระโทง เป็นปลาทะเลขนาดใหญ่ที่มีความปราดเปรียวและว่องไวมาก จัดเป็นปลาที่สามารถว่ายน้ำได้เร็วที่สุดในโลกด้วยมีกล้ามเนื้อที่ทรงพลัง และกระดูกหลังที่มีความยืดหยุ่นสูง สามารถพุ่งจากน้ำได้เร็ว 60 กิโลเมตร/ชั่วโมง และในฤดูอพยพอาจทำความเร็วได้ 90 กิโลเมตร/ชั่วโมง
มีลำตัวค่อนข้างกลม ปากกว้าง มีฟันแบบวิลลิฟอร์ม ครีบหลังและครีบก้นมีอย่างละ 2 ครีบ ไม่มีครีบฝอย ครีบท้องมีก้านครีบ 1-3 ก้าน มีสันที่คอดหาง ครีบหางเว้าลึก
มีจุดเด่นคือปลายปากด้านบนมีกระดูกยื่นยาวแหลมออกมา ใช้ในการนำทาง ล่าเหยื่อ และป้องกันตัว ซึ่งสันนิษฐานว่าเป็นสิ่งที่เหลืออยู่จากยุคก่อนประวัติศาสตร์ เพื่อป้องกันตัวจากบรรดาปลานักล่าต่าง ๆ ที่มีอยู่ดาษดื่น มีครีบกระโดงหลังมีสูงแหลม ในบางชนิด จะมีกระโดงสูงมากและครอบคลุมเกือบเต็มบริเวณหลัง ดูแลคล้ายใบเรือ มีสีและลวดลายข้างลำตัวแตกต่างออกไปตามแต่ชนิด ซึ่งจะเปลี่ยนไปตามสภาพอารมณ์ หากตกใจหรือเครียด สีจะซีด และใช้เป็นสิ่งที่แยกของปลาแต่ละตัว
โดยมากแล้วมักจะอาศัยหากินอยู่บริเวณผิวน้ำ พบได้ในทะเลเขตอบอุ่นและเขตร้อนทั่วโลก ออกล่าเหยื่อเป็นปลาขนาดเล็กกว่า บางครั้งอาจอยู่รวมเป็นฝูงนับร้อยตัว มักล่าเหยื่อในเวลากลางวัน เนื่องจากเป็นปลาที่ล่าด้วยประสาทสัมผัสทางตาเป็นหลัก สามารถโดดพ้นน้ำได้สูงและมีความสง่างามมาก จึงนิยมตกเป็นเกมกีฬา ได้รับฉายาจากนักตกปลาว่าเป็น "ราชินีแห่งท้องทะล" โดยมักจะออกตกด้วยการล่องเรือไปกลางทะเลและตกด้วยอุปกรณ์ชนิดต่าง ๆ ซึ่งต้องใช้ด้วยกันเวลาหลายชั่วโมง ด้วยการให้ปลายื้อเบ็ดจนหมดแรงเอง โดยปลากระโทงชนิดที่ใหญ่ที่สุดคือ ปลากระโทงสีน้ำเงิน (Makaira nigricans) เป็นชนิดที่พบที่มหาสมุทรแอตแลนติก ที่สามารถโตเต็มที่ได้ถึง 5 เมตร หนักกว่า 636 กิโลกรัม
การจำแนก

มีทั้งหมด 10 ชนิด ใน 5 สกุล  ประกอบไปด้วย
ปลากระโทงดำ (Istiompax indica)
ปลากระโทงร่มแอตแลนติก (Istiophorus albicans)
ปลากระโทงร่มอินโด-แปซิฟิก (Istiophorus platypterus)
ปลากระโทงขาว (Kajikia albida)
ปลากระโทงลาย (Kajikia  audax)
ปลากระโทงสีน้ำเงิน (Makaira nigricans)
ปลากระโทงปากสั้น (Tetrapturus angustirostris)
ปลากระโทงเมดิเตอร์เรเนี่ยน (Tetrapturus belone)
ปลากระโทงเกล็ดกลม (Tetrapturus georgii)
ปลากระโทงปากยาวแอตแลนติก (Tetrapturus pfluegeri)
นอกจากนี้แล้ว ยังมีปลากระโทงดาบที่มีลักษณะคล้ายปลากระโทงอีกชนิดหนึ่ง มีชื่อวิทยาศาสตร์ว่า  Xiphias gladius ซึ่งมิได้อยู่ในวงศ์เดียวกันนี้ แต่จัดอยู่ในวงศ์ Xiphiidae
ในน่านน้ำไทย พบได้ทั้งทะเลอันดามันและอ่าวไทย โดยชนิดที่พบได้แก่ ปลากระโทงร่มอินโด-แปซิฟิก และ ปลากระโทงสีน้ำเงินแปซิฟิก เป็นต้น
ปลากระโทงยังมีชื่อเรียกอื่นเป็นภาษาใต้ว่า "ปลาอินทรียักษ์" เป็นต้น
แหล่งข้อมูลอื่น

จากFishbse.org (อังกฤษ)
รางวัลภาพยนตร์แห่งชาติ สุพรรณหงส์ ครั้งที่ 24

| รางวัลภาพยนตร์แห่งชาติ สุพรรณหงส์ ครั้งที่ 24 th |
| --- | --- |
วันที่: 1 มีนาคม 2558
สถานที่: หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร, ประเทศไทย
เหตุการณ์สำคัญ
ภาพยนตร์ยอดเยี่ยม: ภวังค์รัก
ได้รางวัลมากที่สุด: คิดถึงวิทยา (6)
เข้าชิงมากที่สุด: คิดถึงวิทยา (13)
 ← 23  รางวัลสุพรรณหงส์  25 → 
รางวัลภาพยนตร์แห่งชาติ สุพรรณหงส์ ครั้งที่ 24 ประจำปี พ.ศ. 2557 จัดโดยสมาพันธ์สมาคมภาพยนตร์แห่งชาติ โดยมีการประกาศชื่อผู้เข้ารอบสุดท้ายของแต่ละสาขาเมื่อวันที่ 30 มกราคม พ.ศ. 2558 จัดพิธีประกาศผลรางวัลในวันอาทิตย์ที่ 1 มีนาคม พ.ศ. 2558 ณ หอประชุมใหญ่ ศูนย์วัฒนธรรมแห่งประเทศไทย ภายใต้รูปแบบงาน อัศจรรย์แห่งอารมณ์ขัน โดยในปี 2557 มีภาพยนตร์ไทยขนาดยาวเข้าร่วมชิงรางวัล 59 เรื่อง และในปีนี้ได้มีการเพิ่มรางวัลประเภทภาพยนตร์สารคดียอดเยี่ยม เพื่อให้สอดคล้องกับการเติบโตของภาพยนตร์สารคดีไทยในปีที่ผ่านมา โดยมีภาพยนตร์สารคดีผ่านการคัดเลือกในสาขานี้ทั้งหมด 3 เรื่อง จากทั้งหมด 6 เรื่อง โดยสมาพันธ์ฯ ได้เปลี่ยนวิธีการตัดสินภาพยนตร์ที่ได้รับรางวัลอีกครั้ง จากเดิมคณะกรรมการ 15 คน ร่วมกับบุคลากรในแวดวงภาพยนตร์ประมาณ 1,500 คน เป็นคัดเลือกโดยคณะกรรมการ 130 คน
และรางวัลสุพรรณหงส์เกียรติยศ สำหรับผู้ที่มีผลงานทางด้านภาพยนตร์มาอย่างยาวนาน มอบให้กับ สมบัติ เมทะนี
พงษ์พัฒน์ วชิรบรรจง ผู้ชนะรางวัลนักแสดงสมทบชายยอดเยี่ยม
อภิญญา สกุลเจริญสุข ผู้ชนะรางวัลนักแสดงสมทบหญิงยอดเยี่ยม
สรุปผลภาพยนตร์ที่ผ่านการคัดเลือกและได้รับรางวัล

ภาพยนตร์ที่ผ่านการคัดเลือกให้เข้าชิงรางวัล จำแนกตามสาขาทั้ง 19 เรื่อง มีดังนี้:
| สาขารางวัลที่เข้ารอบชิง | ภาพยนตร์ที่เข้ารอบ |
| --- | --- |
13: คิดถึงวิทยา
12: แผลเก่า
11: ตุ๊กแกรักแป้งมาก
11: ภวังค์รัก
10: ไอฟาย..แต๊งกิ้ว..เลิฟยู้
6: Timeline จดหมาย ความทรงจำ
4: ห้องหุ่น
3: ฝากไว้..ในกายเธอ
2: สายน้ำติดเชื้อ
2: รักหมดแก้ว
1: The Eyes Diary คนเห็นผี
1: ตีสาม คืนสาม 3D
1: สมิง พรานล่าพราน
1: ผู้บ่าวไทบ้าน อีสานอินดี้
1: รัก ลวง หลอน
1: W
1: วังพิกุล
1: ปู่สมบูรณ์
1: The Master

รายชื่อภาพยนตร์ไทยที่ได้รับรางวัล
| จำนวนรางวัลที่ได้รับ | ภาพยนตร์ที่ชนะ |
| --- | --- |
6: คิดถึงวิทยา
3: ภวังค์รัก
2: แผลเก่า
1: ตุ๊กแกรักแป้งมาก
1: The Couple รัก ลวง หลอน
1: Timeline จดหมาย ความทรงจำ
1: ห้องหุ่น
1: สมิง พรานล่าพราน
1: The Master
แหล่งข้อมูลอื่น

เว็บไซต์สมาคมสมาพันธ์ภาพยนตร์แห่งชาติ
| ด ค กรางวัลภาพยนตร์แห่งชาติ สุพรรณหงส์ |
| --- | --- |
รางวัล:  ภาพยนตร์  ผู้กำกับภาพยนตร์  นักแสดงนำชาย  นักแสดงนำหญิง  นักแสดงสมทบชาย  นักแสดงสมทบหญิง  บทภาพยนตร์ 
สถิติ:  ภาพยนตร์ที่ชนะห้าสาขาใหญ่  นักแสดงที่ชนะสี่สาขาทางการแสดง  ที่สุดในแต่ละสาขา 
งานประกาศรางวัล:  2534  2535  2536  2537  2538  2539  2540  2541  2542  2543  2544  2545  2546  2547  2548  2549  2550  2551  2552  2553  2554  2555  2556  2557  2558  2559  2560  2561  2562 โควิด-19  2563  2564  2565  2566
วัดป้อมแก้ว (จังหวัดสมุทรสงคราม)

| วัดป้อมแก้ว |
| --- | --- |

ชื่อสามัญ: วัดป้อมแก้ว, วัดบางแก้ว
ที่ตั้ง: ตำบลแม่กลอง อำเภอเมืองสมุทรสงคราม จังหวัดสมุทรสงคราม
ประเภท: วัดราษฎร์
นิกาย: มหานิกาย
พระประธาน: หลวงพ่อแก่นจันทร์
พระพุทธรูปสำคัญ: พระพุทธมงคลวิมลสิริประทานพร
เจ้าอาวาส: พระครูสมุทรวุฒิคุณ
 สถานีย่อยพระพุทธศาสนา
วัดป้อมแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่กลอง อำเภอเมืองสมุทรสงคราม จังหวัดสมุทรสงคราม ด้านหน้าวัด คือตลาดแม่กลอง ด้านขวาของวัด มีทางรถไฟ สายแม่กลอง–ท่าฉลอม (มหาชัย) ผ่าน ด้านซ้ายของวัดติดกับคลองบางแก้ว
วัดป้อมแก้วเป็นวัดโบราณในคลองบางแก้ว เดิมชื่อ วัดบางแก้ว ไม่ทราบว่าผู้ใดเป็นคนสร้าง ต่อมาเมื่อ พ.ศ. 2425 ได้ยุบวัดหลังป้อมซึ่งเป็นวัดร้าง แล้วใช้นามว่า "วัดป้อมแก้ว" ผู้สร้าง ผู้ทำการปฏิสังขรณ์จากวัดที่ชำรุดทรุดโทรมให้ดีขึ้น คือ อำแดงนิล ตั้งบ้านเรือนอยู่ในคลองบางแก้ว และอำแดงอูตั้งบ้านเรือนอยู่ในคลองแม่กลองกับพระอธิการเมฆบุตรของอำแดงนิล วัดได้รับพระราชทานวิสุงคามสีมาเมื่อ พ.ศ. 2513
วัดมี พระพุทธมงคลวิมลสิริประทานพร ซึ่งเดิมเป็นพระประธานในอุโบสถวัดหลังป้อม ต่อมาวัดป้อมแก้วมีความประสงค์จะสร้างวิหารและปฏิสังขรณ์พระพุทธมงคลวิมลสิริประทานพร ในโอกาสฉลองสมุทรสงคราม อายุครบ 500 ปี พระพุทธมงคลวิมลสิริประทานพรสันนิษฐานว่ามีอายุกว่า 400 ปี นอกจากนั้นยังมี หลวงพ่อแก่นจันทร์ ในอุโบสถ เป็นพระทรงเครื่องปางห้ามสมุทรเป็นของเก่าคู่มากับวัด
วัดป่าไผ่ (จังหวัดราชบุรี)

| วัดป่าไผ่ |
| --- | --- |

ที่ตั้ง: ตำบลคลองตาคต อำเภอโพธาราม จังหวัดราชบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดป่าไผ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ฝั่งตะวันออกของแม่น้ำแม่กลอง ในตำบลคลองตาคต อำเภอโพธาราม จังหวัดราชบุรี
วัดป่าไผ่เป็นวัดมอญ เดิมเป็นคณะสงฆ์แบบรามัญนิกาย ที่สร้างโดยชาวมอญรุ่นที่ 3 สร้างขึ้นในรัชสมัยพระบาทสมเด็จพระบาทสมเด็จพระนั่งเกล้าเจ้าอยู่หัว โดยชาวมอญรุ่นแรกได้เข้ามาพึ่งพระบรมโพธิสมภารในรัชสมัยของพระบาทสมเด็จพระพุทธยอดฟ้าจุฬาโลกมหาราช แต่เดิมวัดป่าไผ่เป็นวัดร้างมาก่อน เนื่องจากมีซากวิหาร และกองอิฐโบราณหลงเหลืออยู่ รวมทั้งพระพุทธรูปหินทราย ทิ้งร้างอยู่ในดงไผ่ ชาวมอญได้บูรณะและปฏิสังขรณ์เป็นวัดขึ้นมาใหม่ เรียกว่า "วัดป่าไผ่" เพราะบริเวณที่สร้างวัดมีป่าไผ่อยู่เป็นจำนวนมาก ตั้งเป็นวัดเมื่อ พ.ศ. 2334 ได้รับพระราชทานวิสุงคามสีมาเมื่อ พ.ศ. 2341
อาคารเสนาสนะที่สำคัญ ได้แก่ หอไตรได้รับอิทธิพลของสถาปัตยกรรมแบบพม่าผสมผสานกับสถาปัตยกรรมล้านนา มีลักษณะพิเศษเฉพาะซึ่งช่างชาวรามัญได้สร้างขึ้น มีผังเป็นรูปสี่เหลี่ยมจัตุรัส อาคารเรือนยอดทรงปราสาท หลังคาเครื่องไม้มุงกระเบื้อง ซ้อนกันเป็นชั้น ๆ จำนวน 5 ชั้น มีชายคาปีกนกคลุมโดยรอบทั้งสี่ด้าน โดยมีเสานางเรียงรองรับชายคาด้านละ 3 เสา การประดับตกแต่งหลังคาในแต่ละชั้นบริเวณมุมสันตะเข้จะประดับด้วยประติมากรรมปูนปั้นขนาดเล็ก  บานประตูเขียนภาพเซี่ยวกางด้านนอกและทวารบาลด้านใน บานหน้าต่างด้านในเขียนภาพทวารบาล ผนังไม้ด้านในเรียบ หัวเสามีลวดลายตกแต่ง บนเพดานไม้เขียนภาพจิตรกรรมเป็นภาพยันต์ตรีนิสิงเห
อุโบสถได้รับการบูรณะใหม่แต่ยังคงเห็นรูปแบบเดิม วิหารเป็นอาคารคอนกรีตเสริมเหล็กซึ่งสร้างอยู่บนฐาน (วิหาร) สมัยอยุธยา ภายในวิหารประดิษฐานพระประธานปูนปั้นขนาดเล็กประทับนั่งขัดสมาธิราบ ปางมารวิชัย
วัดป้อมรามัญ

| วัดป้อมรามัญ |
| --- | --- |

ที่ตั้ง: ตำบลสวนพริก อำเภอพระนครศรีอยุธยา จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดป้อมรามัญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนพริก อำเภอพระนครศรีอยุธยา จังหวัดพระนครศรีอยุธยา
วัดป้อมรามัญเป็นวัดเก่าแก่มาตั้งแต่ครั้งสมัยกรุงศรีอยุธยา ตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2315 สันนิษฐานว่าสร้างโดยชาวมอญที่เมื่อครั้งสมเด็จพระนเรศวรมหาราชได้นำชาวมอญที่ติดตามพระองค์มากับคณะของพระมหาเถรคันฉ่อง เมื่อ พ.ศ. 2520 เจ้าอาวาสในสมัยนั้นได้ขุดเจอกับกรุพระเก่าที่วัดซึ่งเชื่อกันว่าเป็นพระสมเด็จ จึงมีการพุทธาภิเษกพระสมเด็จขึ้นจนทําให้วัดมีชื่อเสียง
วัดป้อมรามัญได้รับการบูรณะปฎิสังขรณ์ เสนาสนะสถานใหม่ ได้รับการบำรุงพระพุทธศาสนาจากพระอาจารย์แดง เจ้าอาวาสรูปปัจจุบัน ทั้งวิหาร อุโบสถซึ่งในวิหารมีพระพุทธรูปศักดิ์สิทธิ์ ศาลาชูชก และมณฑปพ่อปู่ชูชก วัดสร้างชูชกใหญ่ที่สุดในโลกไว้หน้าวัด
วัดผาบ่อง (จังหวัดเชียงใหม่)

| วัดผาบ่อง |
| --- | --- |


ชื่อสามัญ: วัดผาบ่อง, วัดผาบ่อง (มังคลาราม), วัดผาบ่องปราสาท
ที่ตั้ง: ตำบลศรีภูมิ อำเภอเมืองเชียงใหม่ จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดผาบ่อง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่ มีที่ดินตั้งวัดประมาณ 2 ไร่
วัดผาบ่อง เดิมเรียกว่า วัดผาบ่องปราสาท มีเนื้อที่ติดกับวัดปราสาท ผู้ให้การสนับสนุนการสร้างวัดทั้งสองเป็นคนในตระกูลเดียวกัน และมีประตูเล็ก ๆ ไปมาหาสู่กัน สร้างเมื่อ พ.ศ. 2015 ตามตำนานวัดผาบ่องได้กล่าวว่า ประมาณ พ.ศ. 1967–2030 อีกแหล่งข้อมูลระบุว่าสร้างเมื่อ พ.ศ. 2035 โดยกลุ่มเงี้ยวซึ่งอาศัยอยู่วัดผาบ่อง จังหวัดแม่ฮ่องสอน (แม่ฮ่องสอนมีวัดผาบ่องเหนือและวัดผาบ่องใต้) จากนั้นได้อพยพมาอยู่ที่เชียงใหม่ และได้สร้างวัดผาบ่องซึ่งเรียกตามชื่อของหมู่บ้าน
ภายในวัดมีพระพุทธรูปปางสัมฤทธิ์ทองคำหนัก 680,000 บาท วิหารทรงล้านนา มีมุขยื่นออกมาทางด้านเหนือเจดีย์ เจดีย์ เป็นทรงปราสาท มีซุ้มพระพุทธรูปทั้ง 4 ด้าน และมีบ่อน้ำศักดิ์สิทธิ์ ชาวบ้านมักต่างพากันเดินทางมาขอน้ำไปประกอบพิธีทางศาสนา สะเดาเคราะห์ สืบชะตา ทำน้ำมนต์ ดื่ม และขับไล่สิ่งชั่วร้ายออกจากร่างกาย
วัดธารทหาร

| วัดธารทหาร |
| --- | --- |

ชื่อสามัญ: วัดธารทหาร, วัดห้วยด้วน
ที่ตั้ง: เลขที่ 1 หมู่ที่ 3 ทางหลวงแผ่นดินหมายเลข 1411 ตำบลธารทหาร อำเภอหนองบัว จังหวัดนครสวรรค์ 60110
ประเภท: วัดราษฎร์
นิกาย: มหานิกาย
เจ้าอาวาส: พระครูนิมิตศีลาภรณ์ (รักษาการเจ้าอาวาส)
 สถานีย่อยพระพุทธศาสนา
วัดธารทหาร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านธารทหาร ตำบลธารทหาร อำเภอหนองบัว จังหวัดนครสวรรค์ วัดมีเนื้อที่ 36 ไร่ 1 งาน 53 ตารางวา
วัดธารทหาร เดิมชื่อ วัดห้วยด้วน สร้างเมื่อปี พ.ศ. 2482 ตั้งชื่อตามหมู่บ้านห้วยด้วน เนื่องจากที่บ้านนี้มีลำคลองเล็ก ๆ แยกมาจากห้วยน้ำสาดเหนือ และมาสิ้นสุดคลองลงที่นี่ ต่อมาชื่อบ้านได้เปลี่ยนมาเป็นบ้านธารทหาร จึงได้เปลี่ยนชื่อวัดตามด้วย ทางวัดได้เปิดสอนพระปริยัติธรรม พ.ศ. 2505 วัดยังมีศูนย์อบรมเด็กก่อนเกณฑ์ในวัดเปิดสอนเมื่อ พ.ศ. 2537
อาคารเสนาสนะในวัดได้แก่ อุโบสถ กว้าง 30 เมตร ยาว 40 เมตร สร้างเมื่อ พ.ศ. 2536 เป็นอาคารคอนกรีตเสริมเหล็ก ภายในประดิษฐานพระประธาน เป็นพระพุทธรูปปางมารวิชัย ขนาดหน้าตักกว้าง 60 นิ้ว สูง 79 นิ้ว สร้างเมื่อ พ.ศ. 2535 ศาลาการเปรียญสร้างเมื่อ พ.ศ. 2502 เป็นศาลาไม้ ภายในประดิษฐานพระประธานเนื้อทองเหลือง สร้าง พ.ศ. 2516 หอสวดมนต์ สร้างเมื่อ พ.ศ. 2502 เป็นอาคารไม้ 2 ชั้น มีพระประธานซึ่งนายไล้ ศรีมาก สร้างถวายไว้เมื่อ พ.ศ. 2494 กุฏิสงฆ์ จำนวน 3 หลัง เป็นอาคารไม้ นอกจากนี้มี ฌาปนสถาน 1 หลัง หอระฆัง 1 หลัง โรงครัว 1 หลัง เรือนเก็บพัสดุ 1 หลัง
วัดมีเกจิอาจารย์ที่เป็นที่เลื่อมใสของประชาชน คือ พระราชมงคลวัชราจารย์ (พัฒน์ ปุญฺญกาโม) ซึ่งท่านได้ปลุกเสกวัตถุมงคลต่าง ๆ
ลำดับเจ้าอาวาส

ลำดับเจ้าอาวาสวัดธารทหาร หรือวัดห้วยด้วน เท่าที่ปรากฏชื่อ มีดังนี้
| 0 | 1 | 2 | 3 |
| --- | --- | --- | --- |
| ลำดับที่ | รายนาม | เริ่มวาระ | สิ้นสุดวาระ |
| 1 | พระราชมงคลวัชราจารย์ (พัฒน์ ปุญฺญกาโม) | พ.ศ.2513 | 24 พฤศจิกายน พ.ศ. 2566 |
| - | พระครูนิมิตศีลาภรณ์ (รักษาการเจ้าอาวาส) | 25 พฤศจิกายนพ.ศ. 2567 | ปัจจุบัน |
วัดธารพูด

| วัดธารพูด |
| --- | --- |

ชื่อสามัญ: วัดธารพูด, วัดเวฬุวันจันทาราม
ที่ตั้ง: ตำบลบ้านซ่อง อำเภอพนมสารคาม จังหวัดฉะเชิงเทรา
ประเภท: วัดราษฎร์
นิกาย: มหานิกาย
เจ้าอาวาส: พระครูวิมลธรรมธาร (เด่นชัย ธมฺมสโร)
 สถานีย่อยพระพุทธศาสนา
วัดธารพูด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านซ่อง อำเภอพนมสารคาม จังหวัดฉะเชิงเทรา มีที่ดินตั้งวัดเนื้อที่ 36 ไร่ 1 งาน 2 ตารางวา
วัดธารพูดเริ่มสร้างวัดเมื่อ พ.ศ. 2315 น่าจะสร้างวัดเมื่อครั้งเริ่มตั้งหมู่บ้าน เริ่มแรกเป็นสำนักสงฆ์ชั่วคราวสำหรับพระสงฆ์ที่เดินทางผ่านหมู่บ้านธารพูดไปยังวัดต้นโพธิ์ศรีมหาโพธิ์ จนตั้งวัดเมื่อ พ.ศ. 2375 ใช้ชื่อว่า วัดเวฬุวันจันทาราม เพราะบริเวณนั้นเป็นป่าไผ่และมีลำธารใสไหลผ่าน แต่ชาวบ้านเรียกว่า "วัดธารพูด" ต่อมากรรมการหมู่บ้านได้เสนอเปลี่ยนชื่อวัดตามชื่อหมู่บ้าน วัดได้รับพระราชทานวิสุงคามสีมาครั้งแรกเมื่อวันที่ 14 มีนาคม พ.ศ. 2435 ต่อมาอุโบสถชำรุดทรุดโทรม ได้รับพระราชทานวิสุงคามสีมาครั้งที่สองเมื่อวันที่ 31 มีนาคม พ.ศ. 2502 ต่อมาชำรุดอีก ได้รับพระราชทานวิสุงคามสีมาครั้งที่ 3 เมื่อวันที่ 14 กุมภาพันธ์ พ.ศ. 2537
อาคารเสนาสนะที่สำคัญ ได้แก่ อุโบสถประดับลวดลายปูนปั้นพร้อมติดกระจกช่อฟ้า ใบระกา หางหงส์ ทาสีทอง ภายในมีภาพจิตรกรรมฝาผนัง วิหารซึ่งภายในมีภาพจิตรกรรมฝาผนังเรื่องพระเจ้าสิบชาติ ศาลาการเปรียญสร้างเมื่อ พ.ศ. 2551 หอระฆัง หอสวดมนต์ กุฏิจำนวน 5 หลัง เป็นอาคารไม้ 2 หลัง ครึ่งตึกครึ่งไม้ 2 หลัง และตึก 1 หลัง
รายนามเจ้าอาวาส

พระอาจารย์เผื่อน
พระอาจารย์เปลี่ยน
พระอธิการเย็น
พระอธิการหรุ่ม
พระอธิการสนธิ์ อินฺทสโร
พระอธิการกัน
พระครูธำรงสารคุณ (แม้น ปริปุณฺโณ)
พระครูวิมลธรรมธาร (เด่นชัย ธมฺมสโร)
พิธีเปิดโอลิมปิกฤดูหนาว 2018

| --- | --- |
คิม ยู-นา แชมป์สเก็ตลีลาโอลิมปิกชาวเกาหลีใต้ จุดกระถางคบเพลิงโอลิมปิก
วันที่: 9 กุมภาพันธ์ 2018; 6 ปีก่อน (2018-02-09)
เวลา: 20:00 – 22:20 KST (UTC+9)
ที่ตั้ง: พย็องชัง ประเทศเกาหลีใต้
พิกัด: 37°40′03″N 128°42′20″E﻿ / ﻿37.66750°N 128.70556°E﻿ / 37.66750; 128.70556
ชื่ออื่น: Peace in Motion
ถ่ายทำโดย: โอบีเอส ในนามของเอสบีเอส
ภาพยนตร์: พิธีเปิดพย็องชัง 2018 ที่ยูทูบ
พิธีเปิดการแข่งขันโอลิมปิกฤดูหนาว 2018 กำหนดจัดขึ้นในวันที่ 9 กุมภาพันธ์ พ.ศ. 2561 เวลา 20.00 น. ตามเวลามาตรฐานเกาหลี ณ สนามกีฬาโอลิมปิกพย็องชัง ซึ่งสร้างเพื่อจัดพิธีการในโอลิมปิกและพาราลิมปิกโดยเฉพาะ และจะรื้อถอนเมื่อการแข่งขันพาราลิมปิกเสร็จสิ้น ซึ่งมีมุน แจ-อิน ประธานาธิบดีเกาหลีใต้ เป็นประธานในพิธี
การเตรียมการ

คณะกรรมการจัดการแข่งขันได้ก่อสร้างสนามกีฬาโอลิมปิกพย็องชัง เป็นการเฉพาะสำหรับ โอลิมปิกฤดูหนาว 2018 ซึ่งสนามกีฬาโอลิมปิกมีลักษณะเป็นรูปห้าเหลี่ยม มีความจุ 35,000 ที่นั่ง ซึ่งที่มาของการเลือกรูปห้าเหลี่ยมนี้เกิดจากรูปร่างนี้เป็นรูปผสมระหว่างวงกลม สี่เหลี่ยมจัตุรัส และสามเหลี่ยม ซึ่งเป็นตัวแทนของสวรรค์ โลก และมนุษย์ โดยสนามแห่งนี้จะไม่จัดการแข่งขันในรายการใด ๆ เลย แต่จะจัดเฉพาะพิธีเปิด และพิธีปิดเท่านั้น
บุคคลสำคัญที่เข้าร่วม

แคนาดา ผู้สำเร็จราชการ จูลี พาเย็ตต์
จีน สมาชิกโปลิตบูโร ฮัน เจิง
โคลอมเบีย รองประธานาธิบดี ออสการ์ นารานโย
เอสโตเนีย ประธานาธิบดี เคอร์สตี คาลจูเลด
เยอรมนี ประธานาธิบดี ฟรังค์-วัลเทอร์ ชไตน์ไมเออร์
ฮ่องกง ผู้ว่าการ แคร์รี ลาม
ญี่ปุ่น นายกรัฐมนตรี ชินโซ อะเบะ
เกาหลีใต้ ประธานาธิบดี มุน แจ-อิน
ลิทัวเนีย ประธานาธิบดี ดาเลีย กรีบาวสเคท
ลักเซมเบิร์ก แกรนด์ดยุกอ็องรีแห่งลักเซมเบิร์ก
โมนาโก เจ้าชายอาลแบร์ที่ 2
เนเธอร์แลนด์ สมเด็จพระราชาธิบดีวิลเลิม-อเล็กซานเดอร์ และ นายกรัฐมนตรี มาร์ก รึตเตอ
เกาหลีเหนือ ประธานสภาสมัชชาประชาชนสูงสุดแห่งชาติ คิม ยง-นัม และ คิม ยอ-จ็อง
โปแลนด์ ประธานาธิบดี อันด์แชย์ ดูดา
สวิตเซอร์แลนด์ ประธานาธิบ อาแล็ง แบร์แซ
สหรัฐ รองประธานาธิบดี ไมก์ เพนซ์ และภริยา
สหประชาชาติ เลขาธิการ อังตอนียู กูแตรึช
คณะกรรมการโอลิมปิกสากล ประธานคณะกรรมการโอลิมปิกสากล โทมัส บัค
เพลงชาติ

คณะเสียงประสานเด็กเรนโบว์ – เพลงชาติสาธารณรัฐเกาหลี
ซูมิ หวัง – เพลงสดุดีโอลิมปิก